ร้านนี้เป็นร้านเล็กๆในปั๊มน้ำมัน อยู่ใกล้ๆศูนย์รู้รักษ์มาบอำมฤรต ถึงจะเป็นร้านในปั๊มน้ำมันแต่ก็ไม่ธรรมดาครับ ด้วยความอร่อยของเมนูอาหารต่างๆ 

เกาเหลาหมูตุ๋น (40 บาท) ชามนี้สามารถเอามาเป็นชื่อร้านได้อย่างภาคภูมิใจ อร่อยมากๆครับ เนื้อหมูต๋นที่นุ่มมากๆ ละลายให้ปาก น้ำซุปซี่อิ้วที่หอม หวานนิดๆ กลมกล่อมมากๆครับ ทานกับผักโหระพา เข้ากันดีมาก ปริมาณก็ไม่น้อยครับ

ข้าวผัดต้มยำทะเล (40 บาท) จานนี้ก็สุดยอดครับ รู้สึกถึงความเป็นต้มยำมากๆ พริก ข่า ตระไคร้ ใบมะกรูด มากันครบ รสชาติดีมากๆครับ ผัดไม่แฉะด้วย ของทะเล ปลาหมึก กุ้งก็สดมาก 

อาหารจานเด็ด: ก๋วยเตี๋ยวหมูตุ๋น ข้าวผัดต้มยำทะเล
  
คะแนนตามหัวข้อ:
<บรรยากาศ> 3/10
<รสชาติ> 9/10 
<บริการ> 7/10 แม่ค้า ยิ้มแย้มดีครับ
<ความเร็ว> 7/10 
<ความคุ้มค่า> 9/10
 
ห้าดาวครับ อร่อยมาก

หมายเหตุ:
การวิจารณ์นี้เป็นความเห็นส่วนตัวครับ คนเราชอบไม่เหมือนกัน ถ้าวิจารณ์ไม่ถูกใจก็โปรดให้อภัยนะครับ คิดว่าเป็นความเห็นหนึ่งนะครับ จะได้ชนะคู่แข่งได้ เพราะเดี๋ยวนี้ร้านอาหารเยอะมากๆครับ เอาใจช่วยครับ